section_heading: Božica
paragraph_text: Prema mitu, Oladevi je žena Mayasure, koji je bio kralj i graditelj asura („demoni”). Smatraju ju velikom zaštitnicom te ju mole da im pomogne spriječiti zarazu kolere. Na bengalskom, termin za koleru je ola-otha (ola-utha), što ju povezuje s božicom. Neki hinduisti smatraju da je Oladevi spoj velikih božica Lakšmi i Sarasvati te ju prikazuju kao gospu žute kože, odjevenu u plavi sari. Bengalski muslimani časte Oladevi te ju povezuju s pričom o jednoj princezi muslimanki. Slavljenje Oladevi je posljednjih godina ipak slabije zbog napretka medicine, ali je prije bilo veoma rasprostranjeno diljem Bengala.